text: Galleri: Sønderjyske tager ishockey-førstepladsen
  29 februar 2016 kl. 21.20
  Sønderjyske slog mandag aften Esbjerg Energy med 1-4 og vinder dermed grundspillet i Metalligaen.
  "Vi ligger nummer ét."
  Sønderjyskes ishockeyherrer kan synge hele vejen hjem fra Esbjerg. Mandag aften vandt de en svær udekamp i Esbjerg med 1-4, og det gør, at de placerer sig på Metalligaens førsteplads efter 45 spillerunder. De kan dermed lade sig hylde som grundspilsvindere.
  Det så ellers længe ud til at blive en skuffende aften for Sønderjyske, der var bagud 1-0 efter første periode. Fire mål i tredje periode afgjorde dog kampen til sønderjydernes fordel.
  Sejren betyder, at Sønderjyske har hjemmebanefordel igennem hele slutspillet. 
  Esbjerg slutter på Metalligaens tredjeplads, og de får dermed en noget sværere vej til en eventuel finale.
  Sønderjyske har vaægt Aalborg Pirates som deres modstander i kvartfinalen, mens Esbjerg Energy har valgt Rødovre Mighty Bulls. Begge hold starter på hjemmebane.
  